als_Latn dik_Latn sag_Latn
Spikeri Javën e kaluar, në shtetin e Karolinës Veriore, një burrë 45 vjeç ka hyrë në shtëpinë e tre studentëve myslimanë dhe i ka vrarë këta tre studentë myslimanë të shkencave mjekësore. I akuzuari për vrasjen e këtyre tre të rinjve myslimanë quhet Krig Stefan Hiks, pas këtij krimi u dorëzua pranë policisë dhe aktualisht po mbahet nën arrest nga policia. 48 orë zgjati derisa ky lajm është publikuar në mediat amerikane për tu informuar opinioni publik amerikan dhe botëror rreth këtij krimi. Viktimat ishin Deah Barakat, 23 vjeç, bashkëshortja e tij Jusor Mohamad, 21, dhe motra e saj, Razan Abua, 19 vjeç. Barakat ishte student në vitin e dytë për stomatologji, ndërsa bashkëshortja do të niste studimet në vjeshtë atje. Në profilin e tij në Facebook, vrasësi e përshkruante veten si ateist dhe kishte postuar rregullisht foto dhe mesazhe ku dënonte të gjitha besimet fetare. Policia amerikane njoftoi se krimi ka ndodhur pas një zënke për parking, por të afërmit e viktimave u shprehën se kjo vrasje ka motive të urrejtjes racore dhe fetare. Sidoqoftë, bëri përshtypje të madhe reagimi i vonuar dhe i ftohtë i funksionarëve dhe mediave amerikane. Për shkak të këtij krimi të tmerrshëm nuk filloi asnjë lëvizje në mediat perëndimore dhe nuk u bë asnjë reagim nga funksionarët e lartë politikë të vendeve perëndimore dhe as nuk u bë asnjë thirrje për organizimin e protestave qytetare kundër dhunës. Nëse vrasësi do të ishte mysliman dhe viktimat do të ishin hebrenj ose të krishterë, mesazhet dhe mbulimet informative mediale do të kishin bërë zhurmë të madhe në opinionin publik duke krijuar një valë të quajtur rreziku nga terrorizmi për të arsyetuar shtimin e operacioneve ushtarake në disa vende të Lindjes së Mesme si dhe duke theksuar mbi nevojën e masave të sigurisë për të mbrojtur hebrenjtë dhe qytetarët e pafajshëm që bien viktimë e terrorizmit. Sidoqoftë, shtimi i valës së islamofobisë dhe i sulmeve kundër muslimanëve në SHBA, si dhe qëndrimi dyfytyrësh i qeverisë dhe i mediave amerikane përballë sulmeve terroriste mund të shkaktojë tensione në shoqërinë amerikane. Spikeri Senati ka miratuar javën e kaluar, Ashton B. Carter si Sekretarin e ardhshëm të Mbrojtjes në Shtetet e Bashkuara, duke konfirmuar kështu një shef të ri të Pentagonit. Carter, një ish-zëvendës Sekretar Mbrojtjeje, i cili është edhe zgjedhja e presidentit Obama për të zëvendësuar Chuck Hagel, u miratua me 93 vota pro dhe 5 kundër, një skenë marrëveshjeje konsensusi, teksa tensionet vijojnë të rriten për shkak të pritjes së gjatë për të konfirmuar Loretta E. Lynch si kryeprokurore të përgjithshme. Ishin 5 republikanë që kundërshtuan konfirmimin e Carterit, por ky tranzicion i shefave të Pentagonit vjen në një moment kur Kongresi ka marrë në konsideratë një numër çështjesh të rëndësishme, përfshi edhe kërkesën e Obamës për ta autorizuar formalisht atë për veprime ushtarake kundër ISIS. Republikanët ishin të kujdesshëm për të vënë shenjën e barazimit mes mbështetjes së Carterit dhe mbështetjes së Obamës, veçanërisht pasi shumë ligjvënës shprehën rezervime mbi parametrat e autorizimit në lidhje me përdorimin e trupave tokësore, si dhe influencën e këtij autorizimi të ri përgjatë autorizimit të veprimeve ushtarake të deritanishme. Kreu i Komitetit të Shërbimeve të Armatosura të Senatit, senatori John McCaine e quajti Carterin si “një prej profesionistëve më me eksperiencë amerikanë në fushën e mbrojtjes”. Por, ai tha se ende nuk ka besim nëse Obama do t’i besojë tërësisht Carterit në vendimmarrje. Carter do të marrë postin e kreut të Pentagonit në një kohë që buxheti ushtarak i SHBA gjatë 10 viteve të ardhshme do të shkurtohet me 500 miliard $. Gjithashtu, Ashton Carter në detyrën e re do të përballet me disa çështje të mprehta si lufta kundër ISIS, konflikti në lindje të Ukrainës, shtimi i tensioneve me Rusinë, programet bërthamore të Koresë së Veriut dhe përballja me fuqinë ushtarake të Kinës në Azinë lindore. Spikeri Javën e kaluar, presidenti amerikan Barak Obama i ka kërkuar Kongresit të autorizojë formalisht përdorimin e forcës ushtarake në luftën kundër ISIS, hera e parë që një president bën këtë kërkesë për miratim në 13 vite. Në një letër ndaj Kongresit, Obama shpjegon se projektrezoluta do t’i japë atij autoritetin të urdhërojë “operacione luftarake në terren në rrethana të kufizuara”, përfshi këtu operacione shpëtimi dhe operacione të forcave speciale për të “kryer veprime ushtarake kundër lidershipit të ISIS”. Dokumenti specifikon gjithashtu edhe se ISIS përbën një “kërcënim të madh” ndaj interesave të sigurisë kombëtare të Amerikës, por edhe ndaj qëndrueshmërisë së rajonit. Obama e detajoi kërcënimin e ISIS në letrën drejtuar Kongresit, që shoqëronte edhe projektligjin. Obama përmend edhe emrat e amerikanëve të vrarë nën robërinë e ISIS-it, përfshi James Foley, Steven Sotloff, Abdul-Rahman Peter Kassig dhe Kayla Mueller. Sipas mediave amerikane kërkesa e Obamës nuk pritet të hasë rezistencë në dy dhomat e kontrolluara nga republikanët. Pjesëtarë të zëshëm të këtyre të fundit kanë kritikuar Shtëpinë e Bardhë për reagimin e vakët kundër ISIS-it dhe janë partizanë të një ndërhyrjeje nga toka. Aktualisht më shumë se 4 mijë trupa amerikane janë nisur drejt Kuvajtit për t’u përgatitur për një ndërhyrje të mundshme në terren kundër ekstremistëve të ISIS-it në Irak. Por faktet dëshmojnë se SHBA së bashku me disa aleatë perëndimorë dhe arabë janë krijuesit dhe përkrahësit kryesorë të ISIS dhe këtë grup terrorist po e shfrytëzojnë për të shkatërruar vendet e rajonit të LM dhe për të ruajtur praninë ushtarake amerikane në këtë rajon. Spikeri Javën e kaluar, Kongresi amerikan i kontrolluar nga shumica republikane, miratoi projektin për ndërtimin e gazsjellësit Keystone XL. Ky projekt u miratua me 270 vota pro dhe 152 vota kundër. Interesant ishte fakti se 29 kongresmenë demokratë votuan pro këtij projekti. Muajin e kaluar, Senati amerikan kishte miratuar projektin për ndërtimin e gazsjellësit Keystone XL me 62 vota pro dhe 36 vota kundër. Gazsjellësi Keystone XL do të shtrihet nga Kanadaja në Gjirin e Meksikës. Ky gazsjellës 2700 km i gjatë do të transportojë çdo ditë 830 mijë fuçi naftë nga rajoni Hardisty në provincën Alberta të Kanadasë, në rajonin Steel City në Nebraska dhe më pas përmes territorit të Texas-it do të shtrihet deri në brigjet e Gjirit të Meksikës. Keystone XL do të transportojë naftën shell nga provinca Alberta në perëndim të Kanadasë. Projekti me vlerë 7 miliard $ është prioritet i republikanëve, ndërsa lobet e naftës me ndikim në Kongres dhe Senat si dhe sindikatat e punëtorëve pretendojnë se ndërtimi i këtij gazsjellësi mund të krijojë 20 mijë vende të reja pune dhe e ndihmon Amerikën në garantimin e sigurisë energjitike. Por ky projekt kundërshtohet nga mbrojtësit e klimës dhe ambientit si dhe nga popullsia e rajoneve nga do të kalojë gazsjellësi Keystone XL. Mbrojtësit e klimës dhe ambientit theksojnë se dëmet që shkaktohen nga nxjerrja e kësaj nafte janë më të shumta sesa përfitimi nga ajo, sepse sasia e gazrave serrë që shkaktohen nga nafta shell është 40 % më shumë sesa nafta bruto e zakonshme. Përveç kësaj, rreziku i rrjedhjes së naftës në gazsjellësit Keystone XL, do të rrezikojë jetën e banorëve të vendeve ku kalon ky gazsjellës e veçanërisht në shtetin Nebraska. Mijëra protestues u mblodhën javën e kaluar në Uashington për t’i bërë thirrje Presidentit Barak Obama të marrë masa të forta për të luftuar ndryshimet klimatike dhe ngrohjen globale. Protestuesit i bënë thirrje presidentit të hedhë poshtë rreth 3 mijë kilometra tubacione nafte të njohura si Keystone XL që do të transportojë naftën nga Kanadaja në Gjirin e Meksikës. Ata i kërkuan presidentit t’i japë urdhër Agjencisë për Mbrojtjen e Mjedisit që të vërë standarde të gazit karbonik për stacionet elektrike. Vetë Obama ka deklaruar se do të vendosë veton nda këtij projekti.
- Varoufakis: Greqisë po i mbaron likuiditeti
- Merkel: Krijimi i një zone të lirë tregtare mes Gjermanisë dhe Rusisë është i mundur
- Uall Street Journal: Kompanitë perëndimore të naftës janë mbledhur rreth Iranit
- Putin paralajmëron regjimin e Izraelit
- Uashington Post: 57 luftanije amerikane janë dislokuar në afërsi të Jemenit
- Kontrolli i plotë i rafinerisë Beixhi nga irakianët / Vriten 300 pjesëtarë të ISIS
- Rama dhe Meta mbledhin kandidatët: Gati për një fitore shembullore
- Qeveria nuk i pranon ultimatumet
- Ali Ahmeti nuk e lë partneritetin me Nikolla Gruevskin
- Qindra libanezë dëbohen nga Arabia Saudite
Amerika në një vështrim të brendshëm…48
- madhësia e shkronjave Zvogëlo shkronjat rrit madhësinë e shkrimit
- Stampo
- Media
- Add new comment
Me përshëndetje për ju të nderuar dëgjues, po fillojmë emisionin tonë të përjavshëm ku do të flasim mbi zhvillimet më të rëndësishme politike, ekonomike dhe sociale gjatë javës së kaluar në SHBA.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn ind_Latn eng_Latn als_Latn